* **Ντουμπρόβνικ – Κότορ – Μπούτβα 6 μέρες. Κάθε Κυριακή πρωί από 16/07. Οδικώς**

**1η Μέρα | Αναχώρηση – Τίρανα – Ποντγκόριτσα.**

Συγκέντρωση το πρωί και αναχώρηση με προορισμό το Μαυροβούνιο. Περνώντας από την Αλβανία θα δούμε τα Τίρανα με τα χαρακτηριστικά κτίρια που χρωματίστηκαν έντονα ώστε οι προσόψεις τους να θυμίζουν γιγάντιους καμβάδες ποπ αρτ, στέλνοντας ένα μήνυμα αισιοδοξίας κι ανανέωσης. Επίσης θα δούμε τον μοναδικό ορθόδοξο ναό της Αναστάσεως έναν από τους μεγαλύτερους και πιο εντυπωσιακούς ορθόδοξους ναούς στα Βαλκάνια. Συνεχίζουμε για Ποντγκόριτσα. Άφιξη και τακτοποίηση στο ξενοδοχείο μας.

**2η Μέρα | Ποντγκόριτσα - Μπούτβα – Κότορ – Νέουμ.**

Πρωινό στο χώρο του ξενοδοχείου. Αναχώρηση για την Μπούτβα. Θα ξεκινήσουμε την περιήγηση της από την μαρίνα όπου είναι αραγμένα πανάκριβα πολυτελή γιοτ. Η μαρίνα βρίσκεται βόρεια της Παλαιάς Πόλης και από εκεί ξεκινά και η Σλοβένσκα Ομπάλα που είναι ο πεζόδρομος περιπάτου. Από εκεί θα περάσουμε την κεντρική πύλη των βενετσιάνικων τειχών για να επισκεφτούμε την Ακρόπολη που κτίστηκε κατά τον 15ο αιώνα στο νότιο τμήμα της Παλαιάς Πόλης, πάνω στα ερείπια παλαιών οχυρώσεων. Έπειτα αναχώρηση για το μεσαιωνικό Κότορ που είναι περικυκλωμένο από ένα τείχος το οποίο ανοικοδομήθηκε από τη Γαληνοτάτη Δημοκρατία της Βενετίας τον 14ο αιώνα. Ο Κόλπος του Κότορ, που είναι και το νοτιότερο φιόρδ της Ευρώπης, αλλά και η αρχιτεκτονική της παλιάς πόλης έχουν συμβάλει στην ανακήρυξή του ως Μνημείο Παγκόσμιας Πολιτιστικής Κληρονομιάς από την UNESCO. Θα περιηγηθούμε στο Ρωμαϊκό Καθεδρικό ναό του Αγίου Τρύφωνος του 12ου αιώνα, καθώς και στην εκκλησία του Αγίου Νικολάου. Στην συνέχεια αναχώρηση για την το Νέουμ. Άφιξη και τακτοποίηση στο ξενοδοχείο.

**3η Μέρα | Νέουμ - Ντουμπρόβνικ - Ξενάγηση πόλης - Game of Thrones Walking tour.**

Πρωινό και στη συνέχεια θα αναχωρήσουμε για το Ντουμπρόβνικ. Άφιξη και ξεκινάμε την ξενάγηση στην πόλη του Ντουμπρόβνικ που φυλάσσεται για περισσότερα από 1300 χρόνια, περιτριγυρισμένο από τα στιβαρά και καλοδιατηρημένα τείχη. Βρίσκεται υπό την προστασία της UNESCO και χαρακτηρίζεται ως μνημείο φυσικής ομορφιάς και πολιτιστικής κληρονομιάς. Τα κυριότερα αξιοθέατα που θα δούμε μέσα στην παλιά πόλη είναι ανάκτορα σπουδαίας αρχιτεκτονικής, όπως ο μητροπολιτικός ναός του προστάτη της πόλης, Αγίου Βλασίου, με τον μαρμάρινο οπλισμένο ιππότη στην πλατεία του, η μεγάλη κρήνη του Ονοφρίου, το φραγκισκανό μοναστήρι με την εκκλησία του Σωτήρος και το παλαιότερο φαρμακείο της πόλης από την εποχή της δημοκρατίας της Ραγούζας. Δεν θα παραλείψουμε να δούμε τον πύργο του Ρολογιού και τη μικρή κρήνη του Ονοφρίου, καθώς και το Μέγαρο Σπόντζα. Τέλος θα επισκεφτούμε σημεία που γυρίστηκε η πολύ επιτυχημένη σειρά Game of Thrones. Χρόνος ελεύθερος για καφέ και φαγητό. Αργά το απόγευμα επιστροφή στο ξενοδοχείο μας .

**4n Μέρα | Νέουμ - Προαιρετική εκδρομή σε Σπλιτ – Τρογκίρ.**

Πρωινό και ελεύθερη μέρα. Για όσους το επιθυμούν τους προτείνουμε μία προαιρετική εκδρομή στο Κατά τη διάρκεια της περιήγησής μας στην πόλη, θα επισκεφθούμε το περίφημο ανάκτορο σε σχήμα ρωμαϊκού κάστρου του Αυτοκράτορα Διοκλητιανού, το οποίο είναι το σημαντικότερο και καλύτερα διατηρημένο ρωμαϊκό κτίριο στην Κροατία χτισμένο μεταξύ 295 και 305 μ.Χ. Θα έχουμε, επίσης, την ευκαιρία να θαυμάσουμε τον Καθεδρικό Ναό, το Γοτθικό Δημαρχείο, τον αναγεννησιακό Πύργο του Ρολογιού. Χρόνος ελεύθερος στην πανέμορφη προκυμαία της πόλης, τη διάσημη Ρίβα και στη συνέχεια θα επισκεφτούμε το διάσημο τουριστικό θέρετρο Τρογκίρ. Ξενάγηση στην όμορφη πόλη που ξεκίνησε το 380 π.Χ. και κατοικήθηκε συνεχώς από μια σειρά από Έλληνες, Ρωμαίους, Ούγγρους και Ενετούς. Από το 1997, αποτελεί παγκόσμια κληρονομιά της UNESCO. Θα επισκεφθούμε τον καθεδρικό ναός του Trogir (Katedrala Sv. Lovre) - θεωρείται ευρέως ένα από τα καλύτερα αρχιτεκτονικά επιτεύγματα στην Κροατία. Θα δούμε το Cipiko Palace, στην πλατεία της πόλης απέναντι από την κύρια είσοδο του Trogir Cathedral, ήταν το σπίτι της οικογένειας Τσίπικο. Ακόμη θα δούμε Κάστρο Kamerlengo τον Πύργο του Αγίου Μάρκου και το Πύργος του Ρολογιού. Το βράδυ επιστροφή στο ξενοδοχείο μας.

**5η Mέρα | Νέουμ - Τίρανα.**

Πρωινό και στη συνέχεια θα αναχωρήσουμε για την πρωτεύουσα της Αλαβανίας, τα Τίρανα. Άφιξη και τακτοποίηση στο ξενοδοχείο μας. Το βράδυ ελεύθερος χρόνος για μια πρώτη γνωριμία με την πόλη, πάντα με την συνοδεία του αρχηγού μας.

**6η Μέρα | Τίρανα – Θεσσαλονίκη.**

Πρωινό και στη συνέχεια θα έχουμε χρόνο για να περιηγηθούμε στη μεγαλύτερη πόλη της της Αλβανίας με πληθώρα όμορφων εκκλησιών και κατάφυτων πάρκων. Θα θαυμάσουμε το κέντρο της πόλης, το οποίο ιδρύθηκε το 1614 και κοσμείται με ορισμένα αρχιτεκτονικά μνημεία της εποχής του Μουσολίνι. Στη συνέχεια θα αναχωρήσουμε για την Θεσσαλονίκη.

**Σημείωση:** Το πρόγραμμα μπορεί να τροποποιηθεί προ όφελος των εκδρομέων

|  |  |  |  |  |  |  |
| --- | --- | --- | --- | --- | --- | --- |
| **Ντουμπρόβνικ - Κότορ - Μπούτβα 6 μέρες** | | | | **Αναχωρήσεις: κάθε Κυριακή πρωί από 16/07 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδι** | **Επιβ. Μονόκλινου** | **Γενικές Πληροφορίες** |
| Ποντγκόριτσα: Ramada by Wyndham | 4\* | Ημιδιατροφή | Early booking τιμή: 445€ (για τις πρώτες 10 θέσεις) Κανονική τιμή: 465€ | Early booking τιμή: 315€ (για τις πρώτες 10 θέσεις) Κανονική τιμή: 335€ | 265€ |  |
| Νέουμ: Grand Hotel Neum | 4\* | Ημιδιατροφή |
|
|
|
| Τίρανα: Eurostar | 4\* | Ημιδιατροφή |
| **Στη τιμή περιλαμβάνονται:** Πέντε (5) διανυκτερεύσεις. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. ΦΠΑ. **Δεν περιλαμβάνονται:** Δημοτικοί φόροι & Check points: 20€. Προαιρετική εκδρομή στο Σπλιτ - Τρογκίρ: Ενήλικες: 30€ και τα παιδιά:15€ 2-12 ετών. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο, ειδική ασφάλεια Covid - 19: τιμή 20€. Ζητήστε περισσότερες πληροφορίες. | | | | | | |
|